b'\n_START_ARTICLE_\nKo\xc4\x8demajka\n_START_PARAGRAPH_\nKo\xc4\x8demajka, tudi ku\xc4\x8demajka, je bilo \xc5\xbeensko obla\xc4\x8dilo, ki se je pod razli\xc4\x8dnimi vplivi razvilo koncem 19. stoletja, raba tega obla\xc4\x8dila je do za\xc4\x8detka 2. svetovne vojne polagoma izginila. Ko\xc4\x8demajka je bila vrsta ve\xc4\x8dinoma podlo\xc5\xbeene oprijete jope ali suknji\xc4\x8da in je bila izdelana iz tkanega blaga. Od pasu navzdol je bilo zvon\xc4\x8dasto raz\xc5\xa1irjeno in se je nosilo \xc4\x8dez pas krila. Navadno je imela obleka visok pokon\xc4\x8den ovratnik, rokave ramenskem delu nabrane in poudarjene, v zapestju pa ozke. Ko\xc4\x8demajka je bila predvsem doma\xc4\x8de \xc5\xbeensko obla\xc4\x8dilo (od tod tudi ime ku\xc4\x8de-majka), medtem ko so se gospe za odhod od doma preoblekle._NEWLINE_Besedo najdemo tudi v zbadljivi baladi o Pre\xc5\xa1ernovem spomeniku v Ljubljani.'